b'\n_START_ARTICLE_\n\xc5\xa0elopugino\n_START_PARAGRAPH_\n\xc5\xa0elopugino (ven. \xd0\xa8\xd0\xb5\xd0\xbb\xd0\xbe\xd0\xbf\xd1\x83\xcc\x81\xd0\xb3\xd0\xb8\xd0\xbd\xd0\xbe) on kyl\xc3\xa4 ja maalaiskunta Taka-Baikalian aluepiiriss\xc3\xa4 Ven\xc3\xa4j\xc3\xa4ll\xc3\xa4. Se sijaitsee Unda-joen rannalla 462 kilometri\xc3\xa4 T\xc5\xa1itasta kaakkoon. Kyl\xc3\xa4 on \xc5\xa0elopuginon piirin keskus. Siell\xc3\xa4 haarautuvat Nert\xc5\xa1inski Zavodista Sretenskiin ja Nert\xc5\xa1inskiin johtavat tiet. Asukkaita on 3\xc2\xa0600 henke\xc3\xa4 (vuonna 2002)._NEWLINE_Kyl\xc3\xa4n ovat perustaneet L\xc3\xa4nsi-Ven\xc3\xa4j\xc3\xa4lt\xc3\xa4 saapuneet uudisasukkaat. Ensimm\xc3\xa4isen kerran se mainitaan vuonna 1782. Vuodesta 1851 \xc5\xa0elopuginossa oli Taka-Kaukasian kasakkapataljoonan p\xc3\xa4\xc3\xa4maja. Vuoteen 1917 saakka sen kautta kulki Nert\xc5\xa1inskin pakkoty\xc3\xb6vankilan vankien t\xc3\xa4rkein kuljetusreitti. Vuonna 1930 talonpojat kapinoivat maatalouden kollektivisointia vastaan._NEWLINE_\xc5\xa0elopuginossa toimii maatalousyritys, meijeri, puunjalostuslaitos ja kirjapaino. Kyl\xc3\xa4ss\xc3\xa4 on keskikoulu, lasten luomisty\xc3\xb6n keskus, kotiseutumuseo, kulttuuritalo ja piirisairaala. Lentokentt\xc3\xa4 suljettiin 1990-luvulla. Paikallislehten\xc3\xa4 ilmestyy Put Iljit\xc5\xa1a (\xe2\x80\x9dIljit\xc5\xa1in tie\xe2\x80\x9d). N\xc3\xa4ht\xc3\xa4vyyksiin kuuluvat entisen siirtovankilan rakennukset.'